เมินคำสั่งผู้ว่าฯ 3 ตลาดใกล้บ้านป้าทุบรถยังขาย แม่ค้ารับกลัวไร้ที่ทำกิน (คลิป)
3 ตลาดใกล้บ้านป้าทุบรถ เมินคำสั่ง ผู้ว่าฯ กทม. ให้ยุติการขายของชั่วคราว นักข่าวลงพื้นที่พบ ตลาดยิ่งนรา ขายของปกติ ส่วนเปิ้ลมาร์เก็ต และสวนหลวง มีผู้ค้าขายบางส่วน ด้านแม่ค้ายอมรับ หากปิดตลาดจริงก็จะได้รับความเดือดร้อน เพราะต้องใช้จ่ายส่งลูกเรียน และไม่รู้จะทำอย่างไร ,เมื่อเวลา 10.00 น. วันที่ 22 ก.พ. ผู้สื่อข่าวรายงานสดจาก บ้านพักเลขที่ 37/208 หมู่บ้านเสรีวิลล่า ซอยศรีนครินทร์ 55 แยก 2 แขวงหนองบอน เขตประเวศ กทม. ของ น.ส.รัตนฉัตร แสงหยกตระการ อายุ 61 ปี และ น.ส.ราณี แสงหยกตระการ อายุ 57 ปี 2 พี่น้องก่อเหตุทุบรถกระบะนิสสัน นาวารา สีขาว ทะเบียน ฎค 9297 กรุงเทพมหานคร ของ น.ส.รชนิกร เลิศวาสนา อายุ 37 ปี ที่เอามาจอดขึ้นเบรกมือขวางทางเข้าออกบ้าน  ,สำหรับ บรรยากาศในวันนี้ ก็ยังพบว่ามีพ่อค้าแม่ค้า มาขายของเป็นบางส่วน โดยเฉพาะในส่วนของตลาดเป้ิลมาร์เก็ต และตลาดสวนหลวง ซึ่งเป็นตลาดชิดกำแพงบ้าน น.ส.รัตนฉัตร แสงหยกตระการ และครอบครัว ทั้งที่ก่อนหน้านี้ พล.ต.อ.อัศวิน ขวัญเมือง ผู้ว่าราชการกรุงเทพมหานครยืนยันว่าจะเร่งแก้ไขปัญหาตามกฎหมาย ระเบียบ และข้อบังคับ โดยเบื้องต้นจะแจ้งเจ้าของตลาดให้ยุติการค้าขายชั่วคราว พร้อมตั้งคณะกรรมการตรวจสอบข้อเท็จจริงภายใน 7 วัน โดยเชิญเจ้าของบ้าน ผู้ประกอบการ สำนักงานเขตประเวศ สำนักการโยธา เทศกิจ มาหารือเพื่อแก้ไขปัญหาความเดือดร้อน คาดว่าจะทราบผลภายในวันที่ 28 ก.พ.นี้,ซึ่งต่อมา นายธนะสิทธิ์ เมธพันธ์เมือง ผอ.เขตประเวศ ได้ออกคำสั่งให้หยุดการดำเนินการตลาด 3 แห่ง ประกอบด้วย ตลาดรุ่งวาณิชย์ ตลาดร่มเหลือง และตลาดสวนหลวง 1 มีผลวันที่ 27 ก.พ.นี้,อย่างไรตาม จากการลงพื้นที่ของผู้สื่อข่าว พบว่า ตลาดสวนหลวง (ได้รับอนุญาตก่อสร้างอาคาร แต่ไม่ได้ขออนุญาตประกอบกิจการตลาดตามกฎหมาย) ได้มีผู้ค้าบางส่วนมาขายของ ซึ่งตลาดแห่งนี้ชิดกับกำแพงด้านซ้ายของบ้านป้า เปิดมาประมาณ 10 ปีแล้ว ลักษณะเป็นตลาดขายผักผลไม้ อาหารปรุงสำเร็จ มีแผงประมาณ 100 แผง ค่าเช่าแผง 100 บาท ต่อวัน,ตลาดเปิ้ลมาร์เก็ต, (ขออนุญาตก่อสร้างเป็นอาคารเชิงพาณิชย์ แต่ต้องตรวจสอบว่าค้าขายตรงตามวัตถุประสงค์หรือไม่) วันนี้มีผู้ค้าขายประมาณ 50% มีการขายของหลากหลาย เช่น น้ำ ร้านอาหาร ของสด ประมาณ 100 แผง มีค่าแผงเช่าวันละ 100 บาท ถ้าเป็นวันเสาร์-อาทิตย์ จะขึ้นราคาเป็นวันละ 150-250 บาท ขายได้ถึง 12.00 น. ถ้าแผงใหญ่ก็ราคาสูงขึ้น ส่วนแผงใหญ่ที่สุดจะมีการจ่ายเป็นรายเดือน เดือนละ 5,300 บาท,ตลาดยิ่งนรา, (ขออนุญาตก่อสร้างเป็นอาคารเชิงพาณิชย์ เช่นเดียวกับ ตลาดเปิ้ลมาร์เก็ต ) ตลาดนี้ได้เปิดให้บริการปกติเกือบ 100% สินค้าที่มาขายจะเน้นเป็นของรับประทาน โดยมีร้านอาหารจำนวนมาก เช่น ข้าวเหนียวมะม่วง ก๋วยเตี๋ยว กวยจั๊บ ยำ ข้าวต้ม เป็นต้น,ส่วน,ตลาดรุ่งวานิช, (ไม่มีใบอนุญาตก่อสร้างตาม พ.ร.บ.ควบคุมอาคาร 2522 และไม่ได้รับอนุญาตจัดตั้งกิจการตลาดตาม พ.ร.บ.สาธารณสุข 2535) ไม่มีผู้ค้ามาขายของแต่อย่างใด ซึ่งปกติแล้วตลาดแห่งนี้จะเน้นขายของเฉพาะวันเสาร์-อาทิตย์ หากสำรวจด้วยสายตาจะมีผู้ค้าขายประมาณ 100 แผง ซึ่งได้เปิดมาแล้ว 6 ปี,ส่วน ,ตลาดร่มเหลือง, ปัจจุบันได้ถูกรื้อถอนไปแล้ว,ด้าน พ.ต.ท.ปริญญา เหลืองอุทัย รอง ผกก.จร.สน.ประเวศ ที่มาตรวจดูความเรียบร้อยบริเวณ กล่าวว่า ถนนเส้นนี้มีการดูแลปกติ ตั้งแต่ต้นเดือนจนถึงเกิดเหตุ มีการจับนับ 100 ราย แต่พอมีตลาดแล้ว ทำให้มีปัญหาอะไรต่างๆ เกิดขึ้น ,เคยถามเหตุผลมั้ย รอง ผกก.จร.สน.ประเวศ กล่าวว่า การจอดหน้าบ้านไม่ได้มีที่นี่ที่เดียว แต่ที่อื่นก็ถูกจอดประจำ เรามีหน้าที่อำนวยความสะดวกให้กับคนในบ้านอื่นๆ ด้วย,ขณะที่ แม่ค้าขายผัก ตลาดสวนหลวง ยอมรับว่า หากปิดตลาดก็ได้รับผลกระทบ เนื่องจากลูก 2 คน คนหนึ่งเรียนจบแล้ว อีกคนหนึ่งยังเรียนอยู่ ถ้าปิดตลาดแล้วก็ไม่รู้จะทำอย่างไร ไม่รู้ว่าผลการประชุมแก้ไขปัญหาจะออกมาจะเป็นอย่างไร ถามว่าเครียดไหมก็นิดหน่อย โกรธคุณป้าไหมผู้สื่อข่าวถาม แม่ค้าตอบว่า แกเป็นแบบนี้มานี้มานานแล้ว เขาอยากให้ยุบตลาดมานานแล้ว ,ตอนแรกจะล้อมรั้วเหลืองเลย ถ้าคนแถวนี้ไม่อยากไปยุ่งกับแก หากจะเดินยังเดินออกนอกถนนเลย ถามว่าเคยมาซื้อ เคยมาแต่นานมากแล้ว ต้องถามแม่ค้าเก่าแก่ คนแถวนี้รู้ดีไม่มีใครอยากยุ่งกับบ้านแก แกเองไม่เคยมาทะเลาะกับคนตลาด จะมีแต่คนที่มาจอดรถบริเวณบ้านป้า ,ส่วนเรื่อง งูและหนูไปปล่อย แม่ค้าขายผักกล่าวว่า ใครจะเอางูไปปล่อยบ้านแก ถ้ามันเข้าไปได้ก็คงเข้าไปเอง ส่วนหนูก็มีทุกที่ แต่รั้วบ้านแกสูงขนาดนั้นจะปีนเข้าไปได้ยังไง ส่วนตัวเราไม่เคยเจอกัน ทำหน้าที่ขายของอย่างเดียว
3 ตลาดใกล้บ้านป้าทุบรถ เมินคำสั่ง ผู้ว่าฯ กทม. ให้ยุติการขายของชั่วคราว นักข่าวลงพื้นที่พบ ตลาดยิ่งนรา ขายของปกติ ส่วนเปิ้ลมาร์เก็ต และสวนหลวง มีผู้ค้าขายบางส่วน ด้านแม่ค้ายอมรับ หากปิดตลาดจริง 
ป้าทุบรถ,จอดรถขวางหน้าบ้าน,ทุบรถ,ตลาด,ทีมข่าวเฉพาะกิจไทยรัฐออนไลน์,ข่าวทั่วไป